Neuvoston asetus (EY) N:o 1530/95, annettu 29 päivänä kesäkuuta 1995, riisin yhteisestä markkinajärjestelystä annetun asetuksen (ETY) N:o 1418/76 muuttamisesta



Virallinen lehti nro L 148 , 30/06/1995 s. 0005 - 0006



NEUVOSTON ASETUS (EY) N:o 1530/95, annettu 29 päivänä kesäkuuta 1995, riisin yhteisestä markkinajärjestelystä annetun asetuksen (ETY) N:o 1418/76 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että Uruguayn kierroksen sopimuksen täytäntöönpano on johtanut kynnyshinnan poistamiseen markkinajärjestelystä; tämän vuoksi kynnyshinnan laskemiseen käytetty tavoitehinta on menettänyt merkityksensä; sen vuoksi on suositeltavaa poistaa kaikki viittaukset tähän tavoitehintaan, tavoitehinnan poistaminen edellyttää esikuoritun riisin tasaushyvityksen laskemista koskevien sääntöjen mukauttamista; tämän määrän tason säilyttämiseksi laskuperusteeksi olisi otettava ostohinta kerrottuna luvulla 1,8, ja koska surkastuneista jyvistä ei ole olemassa tarkkaa määritelmää, rikkoutuneiden riisinjyvien luokitusta koskevien sääntöjen tulkinnasta tuontimaksujen soveltamista varten on syntynyt ongelmia; yhdistetyn nimikkeistön yhdenmukaisen soveltamisen takaamiseksi ja petosten vaaran välttämiseksi olisi tarkennettava asetuksen (ETY) N:o 1418/76 (4), liitteessä A oleva jyvien mittausta koskeva kohta siten, että surkastuneita jyviä pidetään kokonaisina jyvinä, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1418/76 seuraavasti: 1) Korvataan 3 artikla seuraavasti: "3 artikla 1. Yhteisölle vahvistetaan ennen kunkin vuoden 1 päivää elokuuta seuraavana vuonna alkavaksi markkinointivuodeksi paddy- eli raakariisin yhtenäinen interventiohinta. Tämä hinta vahvistetaan vakiolaadulle. 2. Edellä 1 artiklassa tarkoitettu hinta ja vakiolaatu vahvistetaan noudattaen perustamissopimuksen 43 artiklan 2 kohdassa määrättyä menettelyä." 2) Korvataan 4 artikla seuraavasti: "4 artikla 1. Yhtenäinen interventiohinta vahvistetaan Vercellin interventiokeskukseen, joka on sen alueen keskus, jossa yhteisön riisin ylituotanto on suurin tukkukauppavaiheessa purkamatta varastoon toimitetulle irtotavaralle. Hintaa sovelletaan kaikissa yhteisön interventiokeskuksissa. 2. Neuvosto antaa määräenemmistöllä komission ehdotuksesta säännöt, joita sovelletaan määritettäessä ne interventiokeskukset, joihin sovelletaan yhtenäistä interventiohintaa. 3. Jäljempänä 27 artiklassa säädettyä menettelyä noudattaen vahvistetaan: a) 2 kohdassa tarkoitetut interventiokeskukset sen jälkeen, kun asianomaisia jäsenvaltioita on kuultu; b) muuntokurssi, jota käytetään esikuoritun riisin muuttamiseen paddy- eli raakariisiksi tai päinvastoin; c) muuntokurssi, jota käytetään esikuoritun riisin muuntamiseen kokonaan tai osittain hiotuksi riisiksi tai päinvastoin; d) jalostuskustannukset ja sivutuotteiden arvo." 3) Korvataan 7 artiklan 1 kohta seuraavasti: "1. Edellä 5 artiklan 2 kohdassa tarkoitettuihin interventiohintoihin ja ostohintoihin tehdään kuukausittaiset korotukset, jotka porrastetaan koko markkinointivuodelle tai osalle sitä." 4) Korvataan 8 artiklan 2 kohdan a alakohta seuraavasti: "a) esikuoritun riisin osalta markkinointivuoden viimeisenä kuukautena voimassa olevan luvulla 1,8 kerrotun ostohinnan ja uuden markkinointivuoden ensimmäisen kuukauden luvulla 1,8 kerrotun ostohinnan erotus." 5) Korvataan 14 artiklan 12 kohdan toisen alakohdan ensimmäinen luetelmakohta seuraavasti: "- esikuoritun riisin osalta saman suuruinen kuin markkinointivuoden viimeisenä kuukautena voimassa olevan luvulla 1,8 kerrotun ostohinnan ja uuden markkinointivuoden ensimmäisen kuukauden luvulla 1,8 kerrotun ostohinnan erotus." 6) Muutetaan liite A seuraavasti: Korvataan 2 kohdan d alakohdan ii alakohta seuraavasti: "ii) lajitellaan näyte siten, että mittaus voi tapahtua kokonaisista jyvistä, mukaan lukien surkastuneet jyvät." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan markkinointivuodesta 1995/1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä kesäkuuta 1995. Neuvoston puolesta J. BARROT Puheenjohtaja (1) EYVL N:o C 99, 21.4.1995, s. 4 (2) EYVL N:o C 151, 19.6.1995 (3) EYVL N:o C 155, 21.6.1995, s. 21 (4) EYVL N:o L 166, 25.6.1976, s. 1, asetus sellaisena kuin se on viimeksi muutettuna asetuksella (EY) N:o 3290/94 (EYVL N:o L 349, 31.12.1994, s. 105)